Susie Porter

**Susie Porter** (Newcastle, Australia, 1971) aktore australiarra da, *East West 101* telesailean Patricia Wright izateagatik ezaguna.

## Biografia 
Susiek hiru ahizpa ditu eta bere aita okulista zen. Bachelor of Arts delakoan ikasi zuen, eta handik National Institute of Dramatic Art NIDA ospetsuan sartu zen, eta bertan,1995. urtean, graduatu zen.

Susie, 2010eko martxoan, Christopher Mordue kontseilari ingelesarekin ezkondu zen. Bere bikotea 1998an ezagutu zuen Oxford Street-eko [Sydney] kafetegi berean lanean zirelako. Hiruzpalau urte geroago Londresera joan zen eta kalean topo egin zuten berriro. Baina Susie Australiara itzuli eta handik 5 urtera Christopher berarekin harremanetan jarri zen, Australian oporrak pasatzeko asmoa zuen eta. Australian elkartu ziren eta urtebetez urrutiko harremana jarraitu zuten, Christopherrek Londresera itzuli behar zuelako. Baina 2009ko abenduaren amaieran Sydneyra joan zen bizitzera eta martxoan ezkondu ziren.

## Ibilbidea 
1996an telebistan hasi eta paper txiki bat lortu zuen *House Gang* telesailean. *Big* Sky, Wildside, Water Rats, *Welcome to Woop Woop*, *Make* Or Break eta antzeko telesailetan agertu zen gonbidatu gisa.

2000. urtean Bootmen eta ''The Monkey's Mask* film dramatikoetan lan egin zuen.

2001ean, Tully izan zen  Australiako *Mullet'' filmean, eta paper txiki bat lortu zuen Star Wars: Episodio II - El ataque de los clones film arrakastatsuan. Film honetan Hermione Bagwa, Dex's Diner-eko zerbitzaria izan zen.

2005ean bigarren mailako papera lortu zuen Little Fish filmean.

2006an *The Caterpillar Wish* filmean Susan Woodbridge izan zen, eta lan honi esker bigarren mailako aktore onenaren AFI saria eman zioten. Urte horretan bertan Helen Tremaine izan zen *RAN* seriean eta bere interpretazioagatik AFI saria irabazi zuen, aktore onenaren saria.

2007an, East West 101 telesail arrakastatsuan sartzea lortu zuen. Patricia Wright inspektorea izan zen telesailaren amaierara arte.

2008tik 2009ra  East of Everything telesailean lan egin zuen.

2009tik 2011ra, The Jesters telesaileko Julia Wilson exekutibo lanpentu eta estresatua interpretatu zuen 

2010ean, Sisters of *War* filmean, Kay Parker interpretatu zuen. Erizain militarrek miretsitako emagina zen. Vunapope misiora eraman zuten japoniarrek Rabaul hartu zutenean 1942ko urtarrilaren 23an. Kayk lidergo berezia erakutsi zuen Rabaulen zeuden emakumeak babesteko.

2012an, sei atal izan zituen Bikie Wars  telesailean agertu zen. Australian 1984. urteko aitaren egunean gertatutako Milperrako sarraskian oinarritu zen. Urte horretan bertan, Dance Academy telesailaren bigarren denboraldirako gonbidatu gisa agertu zen.

Urte horretan ere Susie Puberty Blues telesail berriko talde nagusian sartu zen, eta Pam Knight pertsonaia izan zen, Sue Knighten ama (Brenna Harding) eta Roger Knighten emaztea (Dan Wyllie).

2013an, Underbelly telesail arrakastatsuaren seigarren denboraldian ahertu zen.  Urte horretan bertan agertu zen *Who Do You Think You Are?* programaren bosgarren denboraldiko atal batean.

2017an, *Cargo* filmean egin zuen lan. Beldurrezko film bat da.

## Filmografia 
### Telesailak 
### Filmak 
### Agerpenak 
### Antzerkia 
## Sariak eta izendapenak 
## Erreferentziak 
## Kanpo estekak 
* 
* Digital Spy > Celebrity News > Susie Porter
* Susie Porter on TV.com